Diari Oficial de la Generalitat Valenciana


Sumari del DOGV 9838, del 29-04-2024 (2024/3640)

RESOLUCIÓ de 19 d'abril de 2024, de la Presidència de la Generalitat, per la qual es convoquen el Premi President i els Premis Generalitat a les Falles grans i infantils de 2024.
----------------------------------------------------------------------------------------------------------------------------------------------------------------------------------

### Dades del document

Número de DOGV
:   9838

Data del DOGV
:   29-04-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/3640


Data del document
:   19-04-2024

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * Presidència de la Generalitat

RESOLUCIÓ de 19 d'abril de 2024, de la Presidència de la Generalitat, per la qual es convoquen el Premi President i els Premis Generalitat a les Falles grans i infantils de 2024. [2024/3640]  
El Decret 38/2022, de 30 de desembre, del president de la Generalitat (DOGV núm. 9506, de 05.01.2023), va crear el premi President i els Premis de la Generalitat a les Falles grans i infantils.   
De conformitat amb el compromís de la Generalitat de potenciar este patrimoni sociocultural, és voluntat de la Presidència de la Generalitat convocar, d'acord amb que disposa el citat Decret 38/2022, els premis a les millors falles grans i infantils de la Comunitat Valenciana, per a l'any 2024.  
Com s'assenyala en el Decret 38/2022, són la Junta Central Fallera de València (dins del seu àmbit competencial a la ciutat de València i municipis adherits), les juntes locals falleres, així com els ajuntaments dels pobles i ciutats de la Comunitat Valenciana, les entitats que, en reconeixement a l'esforç de les comissions o associacions falleres de cada municipi, atorguen els respectius premis per la construcció de les millors falles grans i infantils.  
La concessió dels premis per a l'any present es farà a càrrec de la secció G0105 (Presidència de la Generalitat), servei G010503 (Secretaria Autonòmica del Gabinet del President i Comunicació), centre gestor Z42099922 (Direcció General de la Secretaria del Gabinet del President), subprograma 111G00 (Gabinet d'Organització), línia S0173 del pressupost de la Generalitat per a l'exercici 2024, que té com a descripció i finalitat la concessió d'ajudes a entitats i persones físiques per a la promoció de les festes més destacades de la Comunitat Valenciana, amb un import total màxim de dos-cents deu mil euros (210.000 €).  
  
La línia de subvenció S0173 «Premis Generalitat Falles-Fogueres-Gaiates» es troba inclosa en el Pla Estratègic de Subvencions de la Presidència de la Generalitat i els seus organismes públics, per al període 2024-2026, aprovat per la Resolució de 15 de març de 2024, de la Presidència de la Generalitat (DOGV núm. 9813, de 21.03.2024).  
Per això, de conformitat amb l'article 12.1.o de la Llei 5/1983, de 30 de desembre, del Consell, pel qual correspon al president de la Generalitat exercir les facultats i atribucions que li corresponen d'acord amb les disposicions vigents, així com aquelles que no estiguen atribuïdes a altres òrgans o institucions, resolc:  
  
Primer. Objecte  
Es convoquen el Premi President i els Premis Generalitat a les Falles de 2024, que distingiran les millors falles grans i infantils de la Comunitat Valenciana, així com als o a les artistes de les falles guanyadores de la Secció Especial de les falles de la ciutat de València.  
  
Segon. Modalitats i categories de Premis i aplicació pressupostària per a l'exercici 2024  
Els premis s'ajusten a allò que disposa el Decret 38/2022, de 30 de desembre, del president de la Generalitat, en els següents termes:  
1. Premi President, categoria Millor Falla Gran de la Secció Especial, al monument guanyador del primer premi de la secció especial de la ciutat de València i municipis adherits a la Junta Central Fallera, segons l'acord que adopte esta.  
2. Premi President, categoria Millor Falla Infantil de la Secció Especial, al monument infantil guanyador del primer premi de la secció especial de la ciutat de València y municipis adherits a la Junta Central Fallera, segons lŽacord que adopte esta.  
3. Premi Generalitat, categoria Artista Falla Gran de la Secció Especial, a l'artista que ostente lŽautoria artística de la falla guanyadora de la secció especial de la ciutat de València i municipis adherits a la Junta Central Fallera, segons l'acord que adopte esta. En el cas que foren diverses persones físiques les autores, l'import es dividirà segons el treball realitzat per cadascuna d'elles, amb l'acord previ d'estes.  
4. Premi Generalitat, categoria Artista Falla Infantil de la Secció Especial, a l'artista que ostente l'autoria artística de la falla infantil guanyadora de la secció especial de la ciutat de València i municipis adherits a la Junta Central Fallera, segons l'acord que adopte esta. En el cas que foren diverses persones físiques les autores, lŽimport es dividirà segons el treball realitzat per cadascuna d'elles, amb l'acord previ d'estes.  
5. Premi Generalitat, categoria Millor Falla Gran per Seccions, en la ciutat de València i municipis adherits a la Junta Central Fallera, a la falla guanyadora de cada secció -excepte secció especial-, segons l'acord que adopte la Junta Central Fallera.  
6. Premi Generalitat, categoria Millor Falla Infantil per Seccions, en la ciutat de València i municipis adherits a la Junta Central Fallera, a la falla infantil guanyadora de cada secció -excepte secció especial-, segons l'acord que adopte la Junta Central Fallera.  
7. Premi Generalitat, categoria Millor Falla Gran en municipis de més de 20.000 habitants, exclosa la ciutat de València i municipis adherits a la Junta Central Fallera, a la falla guanyadora -o a la falla gran única-, en municipis de la Comunitat Valenciana de més de 20.000 habitants, segons l'acord que adopte l'òrgan decisori competent.  
  
8. Premi Generalitat, categoria Millor Falla Infantil en municipis de més de 20.000 habitants, exclosa la ciutat de València i municipis adherits a la Junta Central Fallera, a la falla infantil guanyadora -o a la falla infantil única-, en municipis de la Comunitat Valenciana de més de 20.000 habitants, segons l'acord que adopte l'òrgan decisori competent.  
  
9. Premi Generalitat, categoria Millor Falla Gran en municipis de menys de 20.000 habitants, a la falla guanyadora -o a la falla gran única- en municipis de la Comunitat Valenciana de menys de 20.000 habitants, segon l'acord que adopte l'òrgan decisori competent.  
10. Premi Generalitat, categoria Millor Falla Infantil en municipis de menys de 20.000 habitants, a la falla infantil guanyadora -o a la falla única- en municipis de la Comunitat Valenciana de menys de 20.000 habitants, segons lŽacord que adopte lŽòrgan decisori competent.  
  
La concessió dels premis es farà a càrrec de l'aplicació pressupostària, T83592887KB8084 111G00.4 línia S0173, amb un import total màxim de dos-cents deu mil euros (210.000 €) del pressupost de la Generalitat per a l'exercici 2024.  
   
Tercer. Distribució dels premis per a les falles de 2024  
La distribució dels premis segon modalitats i categories en l'any 2024 és la següent:  
1. Premi President, categoria Millor Falla Gran de la Secció Especial.  
La Presidència de la Generalitat atorgarà l'esmentat premi a la comissió fallera de la falla gran guanyadora del primer premi de la secció especial en les festes de les falles de 2024 de la ciutat de València i municipis adherits a la Junta Central Fallera, segons l'acord que adopte esta.  
La corresponent comissió fallera guanyadora rebrà, com a premi, la quantitat bruta de cinc mil euros (5.000 €), a la qual es practicaran els descomptes i retencions que li siguen aplicables.  
2. Premi President, categoria Millor Falla Infantil de la Secció Especial.  
La Presidència de la Generalitat atorgarà lŽesmentat premi a la comissió fallera de la falla infantil guanyadora del primer premi de la secció especial en les festes de las falles de 2024 de la ciutat de València i municipis adherits a la Junta Central Fallera, segons lŽacord que adopte esta.  
La corresponent comissió fallera guanyadora rebrà, com a premi, la quantitat bruta de cinc mil euros (5.000 €), a la qual es practicaran els descomptes i retencions que li siguen aplicables.  
3. Premi Generalitat, categoria Artista Falla Gran de la Secció Especial.  
La Presidència de la Generalitat atorgarà l'esmentat premi a l'artista que ostente l'autoria artística de la falla gran guanyadora en 2024 de la secció especial de la ciutat de València i municipis adherits a la Junta Central Fallera.  
Qui ostente l'autoria artística del monument rebrà este premi, així com la quantitat bruta de cinc mil euros (5.000 €), a la qual es practicaran els descomptes i retencions que li siguen aplicables. En el cas que foren diverses persones físiques les autores, l'import es dividirà segons el treball realitzat per cadascuna d'elles, amb l'acord previ d'estes.  
4. Premi Generalitat, categoria Artista Falla Infantil de la Secció Especial.  
 La Presidència de la Generalitat atorgarà l'esmentat premi a l'artista que ostente l'autoria artística de la falla infantil guanyadora en 2024 de la secció especial de la ciutat de València i municipis adherits a la Junta Central Fallera.  
Qui ostente l'autoria artística del monument rebrà l'esmentat premi, així com la quantitat bruta de cinc mil euros (5.000 €), a la qual es practicaran els descomptes i retencions que li siguen aplicables. En el cas que foren diverses persones físiques les autores, l'import es dividirà segons el treball realitzat per cadascuna d'elles, amb l'acord previ d'estes.  
5. Premis Generalitat, categoria Millor Falla Gran per Seccions, en la ciutat de València i municipis adherits a la Junta Central Fallera -excepte secció especial-.  
La Presidència de la Generalitat atorgarà estos premis a les comissions guanyadores en 2024 en cadascuna de les diferents seccions -excepte secció especial-, segons l'acord que adopte la Junta Central Fallera.  
  
La corresponent comissió fallera guanyadora rebrà com a premi la quantitat bruta de mil euros (1.000 €), a la qual es practicaran els descomptes i retencions que li siguen aplicables.  
6. Premis Generalitat, categoria Millor Falla Infantil per Seccions, en la ciutat de València i municipis adherits a la Junta Central Fallera, excepte secció especial.  
La Presidència de la Generalitat atorgarà este premi a les comissions guanyadores en 2024 en cadascuna de les diferents seccions, -excepte secció especial-, segons l'acord que adopte la Junta Central Fallera.  
La corresponent comissió fallera guanyadora rebrà, com a premi, la quantitat bruta de mil euros (1.000 €), a la qual es practicaran els descomptes i retencions que li siguen aplicables.  
7. Premis Generalitat, categoria Millor Falla Gran en municipis de la Comunitat Valenciana de més de 20.000 habitants, exclosa la ciutat de València i municipis adherits a la Junta Central Fallera.  
La Presidència de la Generalitat atorgarà este premi a l'associació o comissió fallera de la falla gran guanyadora en 2024 en cadascun dels municipis amb més de 20.000 habitants de la Comunitat Valenciana, exclosa la ciutat de València i municipis adherits a la Junta Central Fallera, segons l'acord que adopte a l'efecte l'òrgan decisori competent.  
  
Quan en un municipi existisca una sola falla gran, s'entendrà que esta ostenta el títol de guanyadora.  
La corresponent entitat guanyadora rebrà, com a premi, la quantitat bruta de mil euros (1.000 €), a la qual es practicaran els descomptes i retencions que li siguen aplicables.  
Si foren diversos els monuments plantats, però no s'atorguen premis en un municipi, la Junta Local Fallera o l'Ajuntament del municipi, amb l'acord previ amb les associacions falleres, determinarà la falla gran mereixedora del premi o el repartiment proporcional de la quantia de 1.000 € entre estes.  
8. Premis Generalitat, categoria Millor Falla Infantil en municipis de més de 20.000 habitants, exclosa la ciutat de València i municipis adherits a la Junta Central Fallera.  
La Presidència de la Generalitat atorgarà l'esmentat premi a l'associació o comissió fallera de la falla infantil guanyadora en 2024 en cadascun dels municipis amb més de 20.000 habitants de la Comunitat Valenciana, exclosa la ciutat de València i municipis adherits a la Junta Central Fallera, segons l'acord que adopte a l'efecte l'òrgan decisori competent.  
Quan en un municipi existisca una sola falla infantil, s'entendrà que esta ostenta el títol de guanyadora.  
La corresponent entitat guanyadora rebrà, com a premi, la quantitat bruta de mil euros (1.000 €), a la qual es practicaran els descomptes i retencions que li siguen aplicables.  
Si foren diversos els monuments plantats, però no s'atorguen premis en un municipi, la Junta Local Fallera o l'Ajuntament del municipi, amb l'acord previ amb les associacions falleres, determinarà la falla infantil mereixedora del premi o el repartiment proporcional de la quantia de 1.000 € entre estes.  
9. Premis Generalitat, categoria Millor Falla Gran en municipis de la Comunitat Valenciana de menys de 20.000 habitants.  
La Presidència de la Generalitat atorgarà l'avantdit premi a l'associació o comissió fallera de la falla gran guanyadora en 2024 en cadascun dels municipis amb menys de 20.000 habitants de la Comunitat Valenciana, segons l'acord que adopte a l'efecte l'òrgan decisori competent.   
Quan en un municipi existisca una sola falla gran, s'entendrà que esta ostenta el títol de guanyadora.  
La corresponent entitat guanyadora rebrà, com a premi, la quantitat bruta de cinc-cents euros (500 €), a la qual es practicaran els descomptes i retencions que li siguen aplicables.  
Si foren diversos els monuments plantats però no s'atorguen premis en este municipi, la Junta Local Fallera o l'Ajuntament del municipi, amb l'acord previ amb les associacions falleres, determinarà la falla gran mereixedora del premi o el repartiment proporcional de la quantia de 500 € entre estes.  
10. Premis Generalitat, categoria Millor Falla Infantil en municipis de la Comunitat Valenciana de menys de 20.000 habitants.  
La Presidència de la Generalitat atorgarà l'esmentat premi a l'associació o comissió fallera de la falla infantil guanyadora en 2024 en cadascun dels municipis amb menys de 20.000 habitants de la Comunitat Valenciana, segons l'acord que adopte a l'efecte l'òrgan decisori competent.   
Quan en un municipi existisca una sola falla infantil, s'entendrà que esta ostenta el títol de guanyadora.  
La corresponent entitat guanyadora rebrà, com a premi, la quantitat bruta de cinc-cents euros (500 €), a la qual es practicaran els descomptes i retencions que li siguen aplicables.  
Si foren diversos els monuments plantats però no s'atorguen premis en este municipi, la Junta Local Fallera o l'Ajuntament del municipi, amb l'acord previ amb les associacions falleres, determinarà la falla infantil mereixedora del premi o el repartiment proporcional de la quantia de 500 € entre estes.  
  
Quart. Procediment de reconeixement dels premis  
El procediment de reconeixement dels premis s'ajusta a allò que disposa el Decret 38/2022, de 30 de desembre, del president de la Generalitat, en els següents termes:  
1. La Junta Central Fallera, les Juntes Locals Falleres, o les entitats o ajuntaments competents en la matèria notificaran a la Subdirecció General d'Organització i Coordinació de la Presidència de la Generalitat, en el termini d'un mes des de l'endemà de la publicació en el Diari Oficial de la Generalitat Valenciana de la present convocatòria, quines han sigut, en l'edició de les falles de 2024, les falles grans o infantils guanyadores dels primers premis de la secció especial i de les distintes seccions de la ciutat de València i municipis adherits de la Junta Central Fallera, i dels respectius municipis de la Comunitat Valenciana, així com les o els artistes de les falles gran i infantil guanyadores de la secció especial de la ciutat de València i municipis adherits a la Junta Central Fallera.  
Així mateix, els ajuntaments competents comunicaran en el mateix termini l'efectiva plantada de l'únic monument faller allí on hi existisca. En el cas de diversos monuments plantats en un municipi on no s'atorguen premis, la Junta Local Fallera o l'ajuntament del municipi, amb l'acord previ amb les associacions falleres, comunicarà la falla mereixedora del premi o el repartiment proporcional del premi entre estes.  
  
Esta comunicació s'efectuarà per mitjà de la remissió del document que, segons la seua norma interna de funcionament, es dispose com a propi per a tal designació. El document referit haurà de presentar-se telemàticament, accedint al següent enllaç:  
 https://www.gva.es/va/inicio/procedimientos'id\_proc=18757&version=amp:  
2. Les entitats o les persones guanyadores dels premis objecte de la present resolució podran, no obstant això, comunicar directament a la Subdirecció General d'Organització i Coordinació, en el termini d'un mes des de l'endemà de la publicació en el Diari Oficial de la Generalitat Valenciana de la present convocatòria, l'obtenció del premi, i l'acceptació d'este.  
Esta comunicació es farà amb el tràmit telemàtic que s'indica a continuació, per mitjà de l'emplenament del document de comunicació previst per a això en el tràmit mencionat:  
https://www.gva.es/va/inicio/procedimientos'id\_proc=23408  
Haurà d'estar signat per la persona interessada o, si és el cas, per qui la represente, i s'adjuntarà la documentació que figura en l'apartat «l» i que es relaciona a continuació:  
  
- Documentació identificativa de l'entitat premiada: CIF i estatuts; o, en el seu cas, documentació identificativa del o de l'artista: DNI, o NIF i estatuts en el cas de persona jurídica.  
- Identificació de la persona que té la representació legal i acreditació d'esta representació (DNI, acta nomenament, escriptures...); i, pel que fa a l'artista premiat o premiada, així mateix aportació de la documentació identificativa de la persona representant, en cas de tindre-la, i la corresponent acreditació de la representació, en eixe cas.  
  
- Acreditació d'haver obtingut el premi a la falla gran o infantil.  
  
Atés que hi han diferents modalitats i categories de premis, quan una mateixa entitat haja d'aportar documentació relativa a diferents premis, haurà de tindre en compte que ha de realitzar tantes comunicacions com premis obtinguts, junt amb la documentació que corresponga en cada cas.  
Les persones físiques, que no estan obligades a relacionar-se telemàticament amb l'administració, únicament en el cas de no desitgen realitzar el tràmit telemàtic, hauran de fer la presentació en qualsevol dels llocs previstos en l'article 16.4 de la Llei 39/2015, d'1 d'octubre, del procediment administratiu comú de les administracions públiques. Per a això, utilitzaran el document que es publica com a annex de la present resolució.  
  
Cinqué. Concessió dels premis  
De conformitat amb l'article 6 del Decret 38/2022, de 30 de desembre, del president de la Generalitat, correspon a la persona titular de la Subsecretaria de la Presidència de la Generalitat la resolució de concessió del Premi President i dels Premis Generalitat a les Falles de 2024, en la qual s'identificaran les persones i les entitats premiades amb cada un dels premis.  
La resolució es publicarà en el Diari Oficial de la Generalitat Valenciana. Esta publicació tindrà els efectes de notificació a les persones i a les entitats premiades.  
La resolució de concessió, que posarà fi a la via administrativa, podrà ser recorreguda potestativament en reposició o bé es podrà interposar directament un recurs contenciós administratiu, d'acord amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
Sisé. Pagament  
1. Les entitats i les persones premiades en la resolució de concessió que no hagueren efectuat la comunicació en els termes assenyalats en l'apartat quart, subapartat 2, d'esta resolució, hauran de presentar el document d'acceptació del premi corresponent, per mitjà del model que es consigna en l'enllaç següent:.  
https://www.gva.es/va/inicio/procedimientos'id\_proc=23515  
La presentació es farà telemàticament en el portal de la Generalitat, accedint al enllaç recollit en l'esmentat apartat quatre, subapartat 2, o en qualsevol dels llocs previstos en l'article 16.4 de la Llei 39/2015, d'1 d'octubre, del procediment administratiu comú de les administracions públiques.  
Atés que hi han diferents modalitats i categories de premis, quan una maeixa entitat haja d'aportar l'acceptació relativa a diferents premis, haurà de tindre en compte que ha de presentar de manera independent un formulari per cada un dels premis, junt amb la documentació que corresponga en cada cas.  
El termini per a la remissió d'este document es determinarà en la resolució de concessió.  
2. L'acceptació del premi comportarà l'autorització de les persones i entitats premiades perquè la Subdirecció General d'Organització i Coordinació obtinga directament, dels òrgans administratius corresponents, l'acreditació d'estar al corrent de les obligacions tributàries i, en este cas, les entitats premiades no hauran d'aportar els corresponents certificats. No obstant això, podran denegar este consentiment assenyalant esta opció en el referit document. En este supòsit, hauran d'aportar els corresponents certificats emesos per l'Agència Estatal d'Administració Tributària i l'Agència Tributària Valenciana expressius d'estar al corrent en el compliment de les obligacions fiscals.  
  
Quant a l'acreditació del compliment d'estar al corrent de les obligacions amb la Seguretat Social, no serà precisa l'aportació dels certificats corresponents de la Tresoreria de la Seguretat Social, excepte en el cas d'oposició a la consulta de dades expressada en el document d'acceptació.  
3. El pagament s'efectuarà, per mitjà de transferència al compte bancari de les persones i entitats beneficiàries que estes determinen, una vegada acreditat que es troben al corrent de pagament de les seues obligacions tributàries i davant la Seguretat Social.  
  
Seté. Efectes  
Esta resolució produirà efectes des de l'endemà de la publicació en el Diari Oficial de la Generalitat Valenciana.  
  
Contra esta resolució de convocatòria, que posa fi a la via administrativa, de conformitat amb el que estableixen els articles 112, 113 i 114.c de la Llei 39/2015, d'1 d'octubre, del procediment administratiu comú de les administracions públiques, les persones interessades podran interposar els recursos següents:  
a) Potestativament, un recurs de reposició davant de la Presidència de la Generalitat, en el termini d'un mes comptat des de l'endemà de la publicació d'esta resolució en el Diari Oficial de la Generalitat Valenciana, de conformitat amb el que establixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.  
b) Directament, un recurs contenciós administratiu, davant la Sala contenciosa administrativa del Tribunal Superior de Justícia de la Comunitat Valenciana en el termini de dos mesos, comptats a partir de l'endemà de la publicació d'esta resolució en el Diari Oficial de la Generalitat Valenciana, de conformitat amb el que disposen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.  
Tot això sense perjudici que les persones interessades puguen exercitar qualsevol altra via que estimen oportuna.  
  
València, 19 d'abril de 2024. El president de la Generalitat: Carlos Mazón Guixot.